ᱢᱚᱝᱜᱚᱞᱟ ᱱᱟᱨᱞᱤᱠᱟᱨ

ᱦᱩᱰᱤᱧ ᱡᱤᱭᱚᱱᱤ
ᱢᱚᱝᱜᱚᱞᱟ ᱱᱟᱨᱞᱤᱠᱟᱨ ᱫᱚ ᱑᱙᱖᱒ ᱥᱮᱨᱢᱟ ᱨᱮ ᱢᱩᱢᱵᱟᱭ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱞᱠᱷᱟ ᱥᱟᱛᱷᱟᱢ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱑᱙᱖᱘ ᱥᱮᱨᱢᱟ ᱨᱮ ᱩᱱᱤ ᱫᱚ ᱤᱱᱟᱹ ᱢᱤᱫ ᱥᱟᱛᱷᱟ ᱨᱮ ᱜᱮ ᱯᱟᱹᱦᱤᱞ ᱛᱷᱚᱠ ᱯᱟᱹᱦᱤᱞ ᱮᱞ ᱨᱮ ᱮᱢᱹᱮᱹᱥᱤ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ ᱟᱨ ᱥᱟᱣᱛᱮ ᱟᱪᱟᱨᱡᱚᱣᱟᱜ ᱥᱚᱱᱟ ᱢᱮᱰᱮᱞ ᱦᱚᱸᱭ ᱦᱟᱢᱮᱴ ᱞᱮᱫᱟ| ᱑᱙᱖᱖ ᱥᱮᱨᱢᱟ ᱨᱮ ᱩᱱᱤ ᱫᱚ ᱥᱮᱨᱢᱟ ᱜᱟᱹᱠᱷᱩᱲᱤᱭᱟᱹ ᱟᱨ ᱯᱚᱫᱟᱨᱛᱷᱚ ᱥᱟᱬᱮᱥᱤᱭᱟᱹ ᱡᱚᱭᱚᱱᱛᱚ ᱵᱤᱥᱟᱩ ᱱᱟᱨᱞᱤᱠᱟᱨ ᱥᱟᱟᱶᱛᱮᱭᱮ ᱵᱟᱯᱞᱟ ᱞᱮᱱᱟ| ᱜᱤᱛᱟ, ᱜᱤᱨᱤᱡᱟ ᱟᱨ ᱞᱤᱞᱟᱵᱟᱛᱤ ᱧᱩᱛᱩᱢ ᱛᱮ ᱩᱱᱠᱤᱱ ᱨᱮ ᱯᱮᱭᱟ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ| ᱡᱚᱛᱚ ᱜᱮ ᱥᱟᱬᱮᱥ ᱯᱟᱦᱴᱟ ᱨᱮ  ᱠᱮᱨᱤᱭᱟᱨ ᱠᱚ ᱵᱮᱱᱟᱣ ᱟᱠᱟᱫᱟ| ᱜᱤᱛᱟ ᱫᱚ ᱥᱟᱱ ᱯᱷᱟᱱᱥᱤᱥᱠᱚ ᱨᱮᱭᱟᱜ ᱠᱮᱞᱤᱯᱷᱚᱱᱤᱭᱟ ᱡᱮᱜᱮᱫ ᱵᱤᱨᱫᱟ ᱜᱟᱲ ᱨᱮᱱ ᱯᱨᱚᱯᱷᱮᱥᱟᱨ ᱟᱨ ᱦᱩᱰᱤᱧ ᱵᱟᱱᱟᱨ ᱜᱮ ᱠᱚᱢᱯᱤᱭᱩᱴᱟᱨ ᱥᱟᱶ ᱡᱚᱲᱟᱣ ᱢᱮᱱᱟᱜ ᱠᱤᱱᱟᱹ|

᱑᱙᱖᱔ ᱥᱮᱨᱢᱟ ᱠᱷᱚᱱ ᱑᱙᱖᱖ ᱱᱟᱨᱞᱤᱠᱟ ᱫᱚ ᱴᱟᱴᱟ ᱢᱳᱞ ᱠᱷᱚᱱᱫᱽᱨᱚᱝ ᱛᱟᱞᱢᱟ ᱨᱮᱭᱟᱜ ᱮᱞᱮᱠᱷᱟ ᱰᱤᱯᱹᱟᱴ ᱨᱮ ᱠᱷᱚᱱᱫᱽᱨᱚᱝ ᱯᱟᱹᱴᱷᱩᱣᱟᱹ ᱟᱨ ᱠᱷᱚᱱᱫᱽᱨᱚᱝ ᱯᱟᱹᱴᱷᱜᱩᱣᱟᱹ ᱞᱮᱠᱟ ᱛᱮᱭᱮ ᱠᱟᱹᱢᱤ ᱞᱮᱫᱟ| ᱑᱙᱖᱗ ᱥᱮᱨᱢᱟ ᱠᱷᱚᱱ ᱑᱙᱖᱙ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱠᱮᱢᱵᱽᱨᱤᱡᱽ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱢᱟᱲᱟᱝ ᱥᱱᱟᱛᱚᱠ ᱵᱤᱵᱷᱟᱹᱜᱽ ᱨᱮ ᱢᱟᱪᱮᱛᱟᱱᱤ ᱞᱮᱠᱟ ᱛᱮᱭᱮ ᱠᱟᱹᱢᱤ ᱞᱮᱫᱟ| ᱑᱙᱗᱔ ᱥᱮᱨᱢᱟ ᱠᱷᱚᱱ ᱑᱙᱘᱐ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱴᱟᱴᱟ ᱤᱥᱴᱤᱴᱤᱣᱩᱰ ᱨᱮ ᱟᱨᱦᱦᱚᱸ ᱮᱞᱮᱠᱷᱟ ᱰᱤᱯᱟᱹᱴ ᱨᱮ ᱠᱟᱹᱢᱤᱭᱮ ᱮᱦᱚᱵ ᱮᱱᱟ| ᱵᱟᱯᱞᱟ ᱠᱟᱛᱮ ᱑᱖ ᱥᱮᱨᱢᱟ ᱛᱟᱭᱱᱚᱢ, ᱑᱙᱘᱑ ᱨᱮ ᱩᱱᱤ ᱫᱚ ᱢᱩᱢᱵᱟᱭ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱞ ᱛᱚᱛᱷᱚ ᱪᱮᱛᱟᱱ ᱨᱮ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱰᱚᱠᱴᱚᱨᱮᱴ ᱰᱤᱜᱽᱨᱤ ᱦᱟᱢᱮᱴ ᱛᱟᱭᱱᱚᱢ ᱩᱱᱤ ᱫᱚ ᱴᱟᱴᱟ ᱤᱱᱥᱴᱤᱴᱤᱣᱩᱰ ᱨᱮ ᱑᱙᱘᱒ - ᱑᱙᱘᱕ ᱥᱮᱨᱢᱟ ᱦᱟᱹᱵᱤᱡ ᱯᱚᱞ ᱚᱯᱷᱤᱥᱟᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸ ᱠᱟᱱᱟ|

ᱥᱚᱱᱚᱫᱚᱨ
ᱱᱟᱨᱞᱤᱠᱟᱨ ᱟᱜ ᱟᱹᱰᱤ ᱟᱭᱢᱟ ᱥᱟᱬᱮᱥᱤᱭᱟᱹ ᱚᱱᱚᱞ ᱟᱨ ᱟᱭᱢᱟ ᱯᱚᱛᱚᱵ ᱠᱚᱭ ᱚᱞ ᱟᱠᱟᱫᱟ| ᱚᱱᱟ ᱠᱚ ᱵᱷᱤᱛᱨᱤ ᱨᱮ ᱦᱚᱭᱚᱜ ᱠᱟᱱᱟᱺ-

ᱚᱱᱚᱞ 
Theory of Sieved Integers, ᱮᱠᱴᱟ ᱟᱨᱤᱛᱷ ᱢᱮᱴᱤᱠᱟ; ᱓᱘, ᱑᱕᱗; 
 On a theorem of Erdos and Szemeredi, ᱦᱟᱨᱰᱤ ᱨᱟᱢᱟᱱᱩᱡᱚᱱ ᱯᱟᱛᱷᱟᱢ; ᱒, ᱔᱑; ᱑᱙᱘᱐ ᱥᱮᱨᱢᱟ| 
On the Mean Square Value theorem of Hurwitz Zeta function, ᱯᱨᱚᱥᱤᱰᱤᱝᱥ ᱚᱯᱷ ᱱᱮᱥᱟᱨᱮᱞ ᱮᱠᱟᱰᱮᱢᱤ ᱚᱯᱷ ᱥᱟᱭᱤᱱᱥ; ᱙᱐, ᱑᱙᱕, ᱑᱙᱘᱑|
Hybrid mean Value Theorem of L-functions, ᱦᱟᱨᱰᱤ ᱨᱟᱢᱟᱱᱩᱡᱚᱱ ᱯᱟᱛᱷᱟᱢ; ᱙,᱑᱑-᱑᱖; ᱑᱙᱘᱖|
On orders solely of Abelian Groups; ᱞᱚᱱᱰᱚᱱ ᱮᱞᱮᱠᱷᱟ ᱥᱟᱶᱛᱟ ᱯᱟᱛᱷᱟᱢ; ᱒᱐,᱒᱑᱑-᱒᱑᱖; ᱑᱙᱘᱘ ᱥᱮᱨᱢᱟ ᱨᱮ| 

ᱯᱚᱛᱚᱵ
 ᱜᱟᱱᱤᱛᱟᱪᱟᱨᱭᱟᱟ ᱪᱚᱯᱭᱟ ᱵᱷᱟᱴᱟ, ᱢᱟᱨᱟᱴᱷᱤ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ-ᱮ ᱚᱞ ᱟᱠᱟᱫᱟ| 
ᱮᱛᱚᱦᱚᱵ ᱮᱞᱮᱠᱷᱟ ᱟᱞᱜᱟ ᱵᱚᱞᱚᱱ, ᱟᱥᱲᱟ ᱥᱮᱱᱚᱜ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ-ᱮ ᱚᱞ ᱟᱠᱟᱫᱟ|
ᱢᱤᱫ ᱢᱟᱨᱟᱝ ᱥᱮᱨᱢᱟ ᱡᱟᱨᱯᱟ, ᱡᱚᱭᱚᱱᱛᱚ ᱱᱟᱨᱞᱤᱠᱟ ᱣᱟᱜ ᱢᱤᱰᱴᱮᱱ ᱛᱚᱨᱡᱚᱢᱟ ᱯᱚᱛᱚᱵ|
ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱟᱬᱮᱥ
ᱛᱷᱚᱠ:ᱥᱤᱧᱚᱛ ᱨᱮᱢ ᱢᱟᱭᱡᱤᱣ